पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज कस्बे के पास स्थित फूटा कुआं खाळ के पास सड़क किनारे सुरक्षा दीवार नहीं होने से आए दिन हादसे होते रहते हैं।इस खाळ के किनारे सुरक्षा दीवार बनाने की क्षेत्रवासियों ने मांग की है। कस्बा निवासी सुरेंद्र प्रजापति ने बताया कि खाळ के किनारे सुरक्षा दीवार नहीं होने से बजरंगगढ़ की तरफ से आने वाले वाहन चालक कई बार सीधे खाळ में चले जाते हैं। जिससे वाहन चालकों को जान-माल की हानि का अंदेशा रहता है। बजरंगगढ़, जलवाड़ा से आने वाले बाइक सवार, ऑटो रिक्शा आदि कस्बे की ओर घूमने से पूर्व कई बार असंतुलित होकर खाळ में चले जाते हैं। जिससे वाहन चालक व यात्री चोटिल हो जाते हैं। खाळ की सुरक्षा दीवार बनाने को लेकर पूर्व में कई बार स्थानीय प्रशासन एवं ग्राम पंचायत को अवगत करने के बावजूद अभी तक इस ओर ध्यान नहीं दिया गया। क्षेत्रवासियों ने जल्द ही खाळ पर सुरक्षा दीवार बनाने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn